हरियाणा में रह रहे भाखड़ा विस्थापितों ने हिमाचल सरकार से अपील की थी कि बिलासपुर से सिरसा के ऐलनाबाद तक सीधी बस सेवा शुरू करे। परिवहन मंत्री जी.एस. बाली ने इसे मंजूर किया और 25 जुलाई 2014 को बस अपने रूट पर चलने लगी। रात को चलने वाली बस बिलासपुर से झंडूता, बरठीं, शाहतलाई, ऊना, चंडीगढ़, पटियाला, टोहाना, फतेहगढ़ और सिरसा होते हुए ऐलनाबाद तक जाती। यह न सिर्फ वहां बसे भाखड़ा विस्थापितों बल्कि अन् लोगों के लिए फायदे की साबित हुई। झंडूता, बरठीं और शाहतलाई की ओर से चंडीगढ़ के लिए एक यही बस सेवा था। यह रूट सफल तो हुआ, मगर विभाग के ढुलमुल रवैये के चलते दो साल के अंदर ही बंद कर दिया गया। परिवहन मंत्री ने दोबारा आश्वासन तो दिया, मगर यह बस सेवा अब तक शुरू नहीं हुई।